Odense Adresse-Contoirs Efterretninger, 1831-02-04
den Tale, hvormed Marskal Ostrowski den 19de aabnede Landbudkammerets Møde, havde han ogsaa viist Nødvendigheden at tage afgjørende Bestemmelser og Pohlens til kommende Skjebne. Mangler Pohlakkerne - sagde han - end et Thermopylæ, saa have de dog Hjerter som Spartanerne, og ville af disse opstille et Brystværn, hvorved deres Land skulde skilles ligesaa godt fra Rusland som den berømte Muur skiller China fra Tartariet. De regulaire Tropper formeres daglig, Borgeren griber Sværdet, Bonden Leen. Nationalaanden samler friske Kræfter. Dens Sendebud loves Understøttelse af venskabelige Nationer. Nu er det afgjørende Øieblik. Hellere gaae under end underkaste sig, maa være Nationens Løsen. Man skal ikke see paa Callet, men paa Aanden. Jkke fordulgte han General Chlopickis Mening om den overhængende Fare, hvorfor Denne, som erfaren Kriger, intet andet Redningsmiddel vidste end fredelig Mægling, hvorimod Historien, hvis han førte Nationen ind i en saa vovelig Kamp, vilde betegne ham som en Forræder imod Fædrelandet. Tillige blev meddeelt den i Petersburg værende Statsminister Grev Grabowskis Skrivelse til General Chlopicki, hvori han opfordres til, saavidt muligt, at rette sig efter de i Keiserens Proklamation til den pohlske Nation fremstilte Hensigter. Fyrst Cartoriski inddrømmede ogsaa i den Tale, hvormed han som Senatspræsident aabnede Rigsdagen, at Nationens Stilling var kritisk, hvorfor alle Jndsigter og Kræfter maatte virke til det samme Maal. Man behøvede en stærk Regjering, som formaaede at sætte alle Statens Kræfter i Bevægelse, og iøvrigt maatte Man, i Tillid til Forsynets undforskelige Veie, hæve sig over alle Vanskeligheder, ja selv Uheld. Joachim Lelewel, Minister for den offentlige Underviisning, er tilligemed flere Personer, som vare anklagede hos Diktatoren for Forræderie, frikjendte af Kriminalretterne, da der ikke fandtes mindste Beviis for, at de skulde have forsøgt at vække en Opstand blandt Sappen, rerne. Derimod er Anklageren, Oberstlieutenant Dobrzanski, overleveret til Militairretten. Til Forordningen om Nationalgardens Organisation har Nationalkonseilet føiet. adskillige nye Bestemmelser. Saaledes er Enhver erklæret pligtig at indtræde i samme, endog Embedsmænd, forsaavidt som Tjenesten kan forenes med deres Stilling, og alle Jsraeliter, som ere Jordegodseiere, Kapitalister eller Kjøbmænd, skulle optages i den, naar de aflægge Skjægget, og opfylde andre nødvendige Betingelser. Den Fyrst Radziwill overdragne Magt er ved et Dekret af Rigsdagen bleven nøiere bestemt, og han har derefter udstædt en Proklamation til Pohlens Krigere, hvori han høitidelig forsikrer, stedse at ville vandre paa Ærens Bane, og opfordrer Soldaterne til at sætte Tillid til deres egen Tapperhed og den hellige Sag. "Een Aand - siger han - besjæler mig og Eder. Vii ere Alle gjennemtrængte af den samme Overbeviisning: at vort Fædrelands Skjebne kun kan afgjøres paa Valpladsen." J samme Anledning har Nationalraadet udstædt en Proklamation til Hæren, hvori det hedder: General Chlopicki, som Nationen med en mageløs Tillid havde tilstaaet den høieste Magt, har givet Afkald paa den ærefulde Ret til at anføre Pohlens tappre Skare, og derved i et afgjørende Tidspunkt unddraget sig Statens Tjeneste. Dog, Eder formaae Farer ikke at skrække; Eders Sværd, som er draget med saa høi Begeistring og Opoffrelse, vil ikke hvile, førend det kan hvile med Ære. Rigets forsamlede Afsendinge har betroet Overanførselen over Fædrelandets Hære til General Fyrst Radziwill; han vil lede Eder paa Ærens og Pligtens Bane. Den herskende Stemning har endvidere udtalt sig i en offentlig Erklæring, som er undertegnet af en Mængde anseete Pohlakker, og hvori de sige, at de erkjende det for deres Pligt, af alle Kræfter at forsvare Fædrelandets Uafhængig hed og det pohlske Navns Ære, ikke at anerkjende nogen Landsøvrighed, som ikke er bekræftet af Nationen, og hellere at forlade Fædrelandet eller omkomme, end at see det falde i en seirende Fiendes Hænder. Ligeledes er der i Hovedstaden, dannet en patriotisk Forening, under Forsæde af Profes for Lelewel, som har besluttet at indgive til Rigsdagen en Petition, om at den forrige Diktator maatte blive krævet til Ansvar for sit Forhold. Der er endog i Warschau holden Sørgehøitid til Minde om de Russer, som for nogle Aar siden maatte bøde med Livet for at have villet indføre en Konstitution i deres Fædreland. Senatet i Krakau har fundet sig beføiet til at indsætte et Sikkerhedsraad til Rolighedens Opretholdelse, og opfordrer Alle til at staae det bi og, hvis fornødent gjøres, ile det til Hjelp. Den hidtilværende Senatspræsident har nedlagt sin Post, og begiver sig til Pohlen, hvor han har Besiddelser.